epsomitt
Store norske leksikon,Realfag,Geologi,Mineraler,Sulfid- og sulfatmineraler
Epsomitt er et fargeløst til hvitt mineral som består av vannholdig magnesiumsulfat. Mineralet forekommer naturlig som utblomstringer (efflorescenser), i avsetninger fra mineralkilder og ved fumaroleaktivitet, samt i saltforekomster.
Epsomitt er lett løselig i vann. I tørr luft kan det miste ett molekyl krystallvann og gå over til heksahydritt. Epsomitt ble første gang fremstilt som salt i England av N. Grew i 1695. Saltet ble fremstilt av mineralvann fra kildene i Epsom. Det ble tidligere brukt som avføringsmiddel. I dag brukes det ved etterbehandling av tekstiler (appretur), i gjødningsmidler og som badesalt med mer. Egenskaper Egenskap Verdi     Sammensetning sulfat   Kjemisk formel MgSO4 · 7H2O   Hardhet 2–2½   Massetetthet 1,67–1,68 g/cm³   Krystallsystem rombisk Les mer i Store norske leksikon mineraler sulfater Eksterne lenker mindat.org: Epsomite